**Vastavalt nimekirjale 02.08.2024 nr 6-1/37-7**

**Laadi külas Heidi ja Siimu tee 4 kinnistute detailplaneeringu kooskõlastamine**

Häädemeeste Vallavalitsus algatas 30.10.2019 korraldusega nr 537 „Laadi küla Heidi ja Siimu tee 4 kinnistute detailplaneeringu algatamine" Heidi ja Siimu tee 4 kinnistute (katastritunnused vastavalt 84801:001:0489 ja 84801:001:0594) detailplaneeringu. Planeeringuala suurus on ligikaudu 5,1 ha.

Detailplaneeringu koostamise eesmärk on Heidi ja Siimu tee 4 kinnistute jagamine 25 elamukrundiks, 1 transpordimaa krundiks ja 1 tootmismaa krundiks ning ehitusõiguse määramine elamu ja abihoonete ehitamiseks. KehtivaTahkuranna valla üldplaneeringu järgi asuvad Heidi ja Siimu tee 4 kinnistud väikeelamu reservmaa juhtotstarbega alal, kus minimaalne krundisuurus on 2200 m2. Häädemeeste Vallavolikogu arengu- ja planeeringukomisjon arutas avaldust oma 14. novembri istungil ning oli seisukohal, et lähtudes kehtivast Tahkuranna valla üldplaneeringust tuleb lisada planeeringusse laste mänguväljak ja lahendada planeeringualal autode parkimine avaliku parklaga. Planeeringuala jääb kalda ehituskeeluvööndisse. Ehituskeeluvööndi vähendamise ettepanekut ei tehta, sest hoonestus planeeritakse väljapoole ehituskeeluvööndit.

Vastavalt planeerimisseaduse § 133 lõikele 1 esitab Häädemeeste Vallavalitsus teile kooskõlastamiseks Laadi küla Heidi ja Siimu tee 4 kinnistute detailplaneeringu. Kui kooskõlastaja ei ole 30 päeva jooksul detailplaneeringu saamisest arvates kooskõlastamisest keeldunud ega ole taotlenud tähtaja pikendamist, loetakse detailplaneering kooskõlastaja poolt vaikimisi kooskõlastatuks.

Lugupidamisega

*/allkirjastatud digitaalselt/*

Külliki Kiiver

vallavanem

Lisa:

1. Laadi küla Heidi ja Siimu tee 4 kinnistute detailplaneering.

Marie Reinson

planeerimis- ja maanõunik

marie.reinson@haademeeste.ee

telefon 5788 0015